钦定古今图书集成/明伦汇编/氏族典/第533卷 > 郭元达
## 钦定古今图书集成/明伦汇编/氏族典/第533卷 > 郭元达

按《吉水县志》：“元达，吉水人。母病亟，医祷莫效，乃割股
烹之以进，母病顿愈。后母卒，负土营丘，结庐墓侧，朝
夕泣奠。三年，有虎绕室，蜂塞庐，蛇踞桁，而皆不伤之
异。天启四年事闻，诏旌表之。”

===郭竹征===按《胶州志》：“竹征，字孝生，胶州人。天启间进士，授户部
主事。督饷山海，节饷三十万。升大参山西，躬环甲胄，
数擒巨贼，晋民赖之。以丁母忧归。”